**Analýza výchovno – vzdelávacích výsledkov detí MŠ ,**

**v  školskom roku 2015/2016**

Hodnotenie výchovno vzdelávacích výsledkov školského roka 2015/2016 vychádza z kritérií kompetencií detí vyplývajúcich zo ŠkVP. Do  úvahy sme pri hodnotení detí brali rozvojové  a vekové osobitosti detí.

V súlade so ŠkVP sme posilňovali zdravý životný štýl, realizovaním programov na podporu zdravia. Materská škola akceptuje skutočnosť, že do nej prichádzajú deti z rozdielneho prostredia a rozdielnymi hygienickými, stravovacími, pohybovými, mravnými a emocionálnymi návykmi. Preto usporiadanie a striedanie činností v dennom poriadku zohľadňuje  vývinové  potreby,  zdravú  životosprávu, psychohygienu, individuálne zvláštnosti a individuálne tempo detí. Pri plánovaní aktivít sme vychádzali z miestnych a regionálnych podmienok. Plánovanie je  rozvrhnuté do týždenných tematických celkov. Stanovené ciele sme realizovali vo všetkých organizačných formách. Hra ako dominantný prostriedok rozvoja osobnosti dieťaťa predškolského veku sa stala základom edukačných aktivít, pohybovo- relaxačných cvičení  a činností.

Časový priestor na realizáciu obsahu tém bol otvorený, flexibilný a dostatočne voľný. Ciele výchovno –vzdelávacej činnosti vyplývajúce zo ŠVP a ŠkVP boli veku primerané a prispôsobené vekovým a individuálnym osobitostiam.

Snažili sme sa, aby v edukačnej činnosti boli prítomné také indikátory, ktoré v tomto procese podmieňujú aktívne „učenia sa detí“ t.j. možnosť voľby úloh, tempa postupu, plánovania a hodnotenia svojej činnosti, sebahodnotenie, hodnotenie druhých a spoluprácu vo dvojici. K tomu ich viedli aj študentky z PaSA , nakoľko bola na MŠ realizovaná pedagogická prax. Tiež sme uplatňovali princíp aktivity dieťaťa a nepredkladali mu hotové poznatky. Výchovné zložky sa v realizačnej rovine spájajú do väčších obsahových celkov, ktoré svojimi cieľmi a obsahom zasahujú oblasť kognitívnu, perceptuálno-mororickú a sociálno-emocionálnu. Deti hravou formou zážitkového učenia získavali poznatky a vedomosti.

V hrách a hrových činnostiach sme formovali morálne vzťahy a vlastnosti detí, podporovali sme kamarátske vzťahy, pocit zodpovednosti, prehlbovali sme najjednoduchšie pravidlá správania sa detí v skupine.

Šetrnému zaobchádzaniu s hračkami je potrebné naďalej viesť najmä mladšie deti a učiť ich k tvorivému rozvíjaniu hry.

Edukačné aktivity - cieľavedomé, systematické, zmysluplné a konkrétne, v ktorých sme uplatňovali spontánne i zámerné učenie prebiehali zážitkovou formou. Deti dosahovali praktické zručnosti primerane veku. Vo výchovno – vzdelávacom procese boli najčastejšie využívané stratégie: HPH, spev a rytmizácia, počúvanie piesní, hudby, prednes, vychádzky, prosociálne aktivity, zmyslové hry, kreslenie, maľovanie, strihanie, lepenie, námetové a konštruktívne hry, rozprávanie, práca s knihou, práca s IT, s PL ( pracovným listom ) grafomotorické cvičenia, práca v priestore, na magnetickej tabuli, opis a rozprávanie podľa obrázkov, reprodukcia rozprávok, básní, práca s knihou, improvizácia, tanec a iné. Vo VVP boli rešpektované individuálne osobitosti detí. Učebné pomôcky boli využívané priemerne podľa možností. Metódy a formy: využívané boli inovatívne ( interaktívna tabuľa ) ako aj klasické metódy a formy.

Deti dosiahli v kompetenciách tieto výsledky:

**V rámci rozvoja kognitívnych  kompetencií**  u  2 - ročných detí sme rozvíjali schopnosť poznať a pomenovať farby,  poznať a pomenovať tvary, skladať časti do celku, poznať a rozlíšiť rovnaké a rozdielne množstvo,  chápať sociálne, priestorové  vzťahy a súvislosti, príčiny a dôsledky konania, vedieť svoje meno a bydlisko, ovládať detskébásne, riekanky a piesne, odlíšiť hru od povinnosti, sústrediť sa primerane dlhý čas na hru a  na zámernú riadenú vých. – vzdel.  činnosť, zadanú úlohu splniť, dokončiť.

**V rámci rozvoja kognitívnych  kompetencií**  u 3 -5 ročných detí

Takmer všetky deti vedia vyjadriť postoj k členom rodiny a postoj k domovu prostredníctvom rôznymi umeleckými prostriedkami. Vo vhodne obmieňaných hrových centrách realizujú námetové hry, stvárňujú pracovné činnosti dospelých. Poznajú a triedia rovinné a staršie deti aj priestorové geometrické tvary. Na otázky odpovedajú jednoslovnými a rozvitými vetami. Rozlišujú znaky ročných období, poznajú rastlinnú a živočíšnu ríšu, vedia vyjadriť rôznymi umeleckými prostriedkami vlastné predstavy o zemi, slnku a mesiaci. Tvorivým prístupom a realizáciou inovačných foriem práce ( enviromentálne vychádzky, spolupráca s rodičmi, aktívnou účasťou na školských a verejných podujatiach, získali deti trvalejšie poznatky vo všetkých oblastiach výchovno – vzdelávacej činnosti.

NEGATÍVA:

- neschopnosť najmladších detí orientovať sa v časových vzťahoch jedného dňa

- odmietanie zeleniny v strave

- problémy pri pomenovaní rovinných tvarov u mladších detí

- neistota pri charakterizovaní spojitosti medzi rastlinnou a živočíšnou ríšou

- nepresnosť pri zdôvodnení úžitku niektorých domácich zvierat

- slabý záujem mladších detí o výtvarné zobrazenie zážitkov

Hravou formou si deti rozvíjali matematické myslenie v situáciách. Elementárne základy kritického myslenia si deti rozvíjali v rôznych edukačných aktivitách zameraných na hľadanie podobnosti a rozdielov v predmetoch, javoch a osobách.

**V rámci rozvoja kognitívnych  kompetencií**  u 5 – 6 ročných detí

sme sa v edukačnom procese prostredníctvom rozvíjania prírodovedných a matematických

kompetencií zameriavali na stimulovanie všeobecných kognitívnych, komunikačných, učebných a informačných kompetencií detí vo všetkých vzdelávacích oblastiach /vytváranie základov riešenia problémov v každej oblasti ľudskej činnosti, základy tvorivého myslenia, základy kritického myslenia/.

Vo všetkých organizačných formách prevládalo u detí zmyslovo –pohybové myslenie, ktoré

sa rozvíjalo manipulačnými hrami, zážitkovým učením a rôznymi edukačnými aktivitami.

Hodnotenie detí bolo využívané ako motivácia k napredovaniu a zvyšovaniu výkonov. Vo výchovno – vzdelávacej činnosti sme využívali IKT formou rôznych prezentácií, využívali sme kresliace programy RNA, FLOWORKS, a prácu s digitálnym perom.

**SLABÉ STRÁNKY**

- nedostatočné uvedomenie si ohrozenia svojho zdravia pri bežných činnostiach

-u niektorých detí sa prejavil nezáujem o pozornosť a spoluprácu

**V rámci rozvoja psychomotorických kompetencií** sme u 2 – ročných detí rozvíjali hrubú motoriku (pohybovo- relaxačnými  cvičeniami,  špeciálnymi  zručnosťami, súťaživými  hrami)  a jemnú  motoriku  detí  (správnym držaním ceruzky,  manipuláciou sdrobnými predmetmi) sebaobslužné činnosti, orientáciu v priestore vzhľadom k vlastnej osobe:  schopnosťou zaujať postavenie podľa pokynov, zladenie pohybu s hudbou.

**V rámci rozvoja psychomotorických kompetencií** u 3-5 ročných detí

sme praktizovali realizáciu výkonových štandardov a teda plnenie cieľov v tejto oblasti hlavne v pohybovo- relaxačných cvičeniach, ktoré boli dostatočne motivované a viedli deti k radostnému výkonu. Edukačné aktivity a hrové činnosti sme podľa podmienok uskutočňovali vonku v dopoludňajšom aj v popoludňajšom čase. V dostatočnej miere sme využívali telovýchovné náradie, náčinie a hudobné nahrávky. Aktivácia citových, poznávacích a vôľových procesov bola zabezpečená využítím zážitkového učenia. Pri plánovaní a realizácií cieľov sme zohľadňovali osobnosť dieťaťa na základe individuálnej diagnostiky. Staršie deti sa prejavujú ako pohybovo zdatné, ich pohyby sú koordinované. U starších detí sa zlepšila úroveň grafomotoriky, pracovných návykov, techniky a v práci s nožnicami a manipulácia s loptou.

NEGATÍVA:

* pretrvávajúce fyziologické poruchy ( ploché nohy, nesprávne držanie tela)
* drobné nedostatky v základných lokomočných pohyboch ( najmladšie deti nezvládajú tempo kroku, staršie sú nepresné pri cvičení)
* tažkosti sa prejavujú v uplatňovaní tanečných prvkov ( poskočný krok, cvalové poskoky)
* prejavy rivality a prehnanej súťaživosti u stredných detí najmä chlapcov

**V rámci rozvoja psychomotorických kompetencií** u 5-6 ročných detí

sme zabezpečovali správny psychosomatický vývin každého dieťaťa a zdravý rast. Zároveň sme utvárali životné postoje k zdravému životnému štýlu, prevencii chorôb, k fyzickej a psychickej odolnosti dieťaťa.

Pri rozvíjaní grafomotorických zručností sme s deťmi precvičovali uvoľnenie ruky, správne držanie grafického materiálu a správne sedenie.

Využívali sme rôzne techniky spracovaniamateriálov. Deti prejavovali slobodnú vôľu myslenia, mali svoje nápady, myšlienky, vlastný názor, ktorý vyjadrili vo svojich prácach. Táto oblasť prispela k upevňovaniu a zdokonaľovaniu už získaných pohybových schopností a výtvarných, pracovných a grafických návykov.

**EDUKAČNÝ PROCES** aprioritné ciele edukačnej činnostiboli orientované na podnecovanie ranej gramotnosti a rozvíjania jednotlivých stránok osobnosti udetí, využitím vhodných foriem ametód práce s deťmi. Vhodne sme využívali hru ako hlavnú metódu a zároveň aj prostriedok na dosiahnutie vytýčeného cieľa. Pri plnení cieľov v edukačnom procese sme venovali pozornosť využívaniu nových inovačných metód, vytvárali sme priestor pre rozvoj kognitívnych a nonkognitívnych funkcií. Skvalitňovali sme jednotlivé kompetencie dieťaťa, rozvíjali predčitateľskú gramotnosť.

Napomáhali sme porozumeniu pojmov a činnostiam súvisiacim s technológiami digitálnej gramotnosti. Špecifikovali sme činnosti detí pomocou PC a digitálnej hračky BEE BOT.

Rozvíjali sme počítačovú gramotnosť pomocou rozličných interaktívnych úloh v detskom edukačnom programe. Obozretne a účelne sme podporovali rozvoj grafomotorických schopností detí s využitím odporúčaných metodických postupov. Dbali sme na dodržiavanie vzájomne dohodnutých pravidiel a napomáhali deťom uvedomovať si dôsledky vlastného správania sa a konania na základe reflexie, schopnosti detí hodnotiť svoj vlastný výkon, poznatky a spôsobilosti.

Edukačným pôsobením na dieťa sme napomáhali vyváženému rozvíjaniu všetkých stránok

školskej spôsobilosti, obsah výchovy a vzdelávania sme obohacovali o aktivity zamerané na

nadobudnutie informačných kompetencií. Pri všetkých činnostiach sme vychádzali zo záujmov a potrieb dieťaťa.

Zabezpečili sme deťom bezpečné, pokojné a motivujúce prostredie, aby deti prežívali každý deň v materskej škole šťastne a radostne.

**V rámci rozvoja sociálnych kompetencií** sme u 2 – ročných detí rozvíjali kooperatívne správanie a spoluprácu v skupinách, správanie sa podľa dohodnutých pravidiel. Deti prijateľným spôsobom vyjadrovali svoje emócie.

Väčšina detí dokázala nadviazať kontakt s druhými deťmi a dospelými, riešiť konflikty aj samostatne. Deti si prostredníctvom prosociálnych hier a činností, sebahodnotením uvedomovali vlastnú jedinečnosť, poznali svoje meno a priezvisko. Pomocou didaktických hier, spoločných osláv a slávností si osvojili schopnosť podeliť sa,  obdarovať.

**Pre oblasť rozvoja sociálnych kompetencií** u 3 – 5 ročných detí

sme sa snažili vytvárať pozitívnu sociálnu atmosféru počas celého edukačného procesu. Plánovite sme začleňovali ranný kruh, deti sa zúčastňovali na tvorbe pravidiel. Vytvárali sme priestor na sebaevalváciu. Snažíme sa stimulovať agresívne a hlučné správanie u vačšiny detí. Majú primeranú slovnú zásobu, rečový prejav u starších detí je zmysluplný v spontánnej i riadenej činnosti. Radi hodnotia a napodobňujú správanie iných. Prostredníctvom enviromentálnych hier a plnením plánovaných cieľov sa u detí prebudili ochranárske postoje k prírode. Radi slovne a výtvarne zobrazujú zážitky z pozorovania, starostlivosti o prírodu. V hrách sa prejavujú spontánne , radostne, vedia spolupracovať, organizovať hru. Spev, počúvanie, rytmizácia a dramatické vyjadrovanie piesní a hudby je na požadovanej úrovni. Väčšia časť detí vie kresliť, maľovať a modelovať v rôznych polohách, no najčastejšie v sede. Zobrazovanie ľudskej postavy a zvieracej figúry je primerané veku detí. Takmer všetky staršie deti sa vedia vrátiť do rozprávkovej roly, zodpovedajúco vyjadrujú charakter postavy hlasom a mimikou. Pútavo dotvárajú dej a prednášajú krátke literárne útvary čítajú obrázkový seriál z časopisov a dopĺňajú príbeh z „maľovaného čítania“.

NEGATÍVA:

* aj naďalej pretvávajú prejavy nevhodného správania ( hašterivosť, neochota podriadiť sa , prijať kompromis, počkať na poradie pri rozhovore )
* niektoré deti zaostávajú vo výtvarnom zobrazení: kresba neucelená, rozmiestnenie chaotické
* pretvávajú nedostatky pri tvorbe a vymýšľaní deja podľa obrázkov

**V rámci osobnostného a sociálneho rozvoja u 5-6 ročných detí**

sme sa zameriavali na rozvoj emocionálnych, sociálnych a všeobecných

kompetencií detí, ktoré prezentovali úroveň zvládania emocionálneho prežívania každodenných, rozmanitých situácií vo vzťahu k sebe, k iným, k prírode, k hre, spoločnosti, k učeniu, k práci, voľnému času a celkovo ku kultúre. Zamerali sme sa na stimuláciu osobných, interpersonálnych, interkultúrnych a občianskych kompetencií, ktoré umožnia deťom v budúcnosti adekvátne realizovať sociálnu interakciu v sociálnom svete prezentovať vlastnú identitu v sociálnom spoločenstve.

Deti sme viedli k osvojeniu si základných morálnych postojov cez rôzne prosociálne a skupinové hry a činnosti. Osvojovali si postoje ako byť tolerantný, láskavý, empatický, postoj ochrany vlastného zdravia , ochrany prírody a pod.. Ďalej sme u detí podnecovali vhodnou motiváciou v rôznych skupinových a kolektívnych činnostiach to, aby prijateľným spôsobom vyjadrovali svoje emócie a pocity. Dominantná je pre deti potreba informácií a uspokojovania poznávacích citov, v hrách uprednostňujú spoluhráčov rovnakého pohlavia, sú veselé, smejú sa, majú zmysel pre humor, dokážu sa kontrolovať a ovládať. Ich dôležitou potrebou je aktivita a seba presadenie sa.

**SLABÉ STRÁNKY**

- niektoré deti nedostatočne uplatňujú návyky kultúrneho správania sa a spoločenských

 pravidiel /poďakovať, pozdraviť, agresivita v hre/

- nedostatočné počúvanie s porozumením

- nedostatočne sa prejavujú v dohode pri hľadaní kompromisov

**V rámci rozvoja komunikatívnych kompetencií**

sme  u 2 ročných detí rozvíjali  schopnosťou  komunikovať  v spisovnom jazyku, vedieť vo vetách

prerozprávať vlastné zážitky,dieťa dospelý,pracovať s knihou.

**Učebné kompetencie:**

Deti svojou zvedavosťou, prejavovali spontánny záujem o spoznávanie nového. Učili sa pracovať s knihami, hračkami a uč. pomôckami. Veľký záujem prejavovali o edukačné aktivity, kde mohli pozorovať, skúmať a experimentovať.

***V ochrane života a zdravia*** sme sa zameriavali na utváranie pozitívnych postojov k svojmu organizmu a zdraviu svojmu i iných, rozhovormi o zdravej výžive,  pravidelným otužovaním vzduchom a vodou, pravidelnými  vychádzkami, cvičením... výchovou ku zdravému životnému štýlu.

***V******dopravnej výchove*** sme pripravovali deti na budúci samostatný a zodpovedný pohyb v cestnej premávke v súlade s etickými princípmi. Deti sa učili základné  dopravné značky, využívanie prechodu pre chodcov, ostražitosti a pozornosti a dôležitosti využitia   reflexných viest v tme : „vidieť, byť videný“.

***Enviromentálnou výchovou*** sme rozvíjali environmentálne cítenie, ktoré smeruje k trvalo udržateľnému rozvoju a k zachovaniu života na Zemi.  Deti si rozvíjali kladný vzťah k prírode živej i neživej priamym pozorovaním, výletmi, vychádzkami do parku, k potoku, chovaním kačiek, sadením a pozorovaním rastlín, zhotovili búdku za pomoci rodičov.

***V******Mediálnej výchove*** sme viedli deti k  orientácii sa v mediálnom svete. Prácou s počítačom, výchovno - vzdelávacími hrami.

***Našim cieľom je naďalej:***

* ***v spolupráci*** so ZŠ zabezpečiť kvalitnú prípravu 5-6 ročných detí a detí s odloženou povinnou školskou dochádzkou na vstup do školy,
* ***spolupracovať*** s Pedagogicko – psychologickou poradňou, ***spolupracovať*** s logopedickou poradňou,

Rodina i materská škola sú inštitúcie, ktoré sa podieľajú na výchove i na celkovom osobnostnom rozvoji dieťaťa vo veku, kedy osvojené vedomosti, schopnosti či postoje vytvárajú východiskový základ pre ďalšie dotváranie osobnosti dieťaťa.